মধ্যপ্রদেশের গুনায় উত্তেজনা, বিজেপি কাউন্সিলারের বিরুদ্ধে মামলা রুজু পুলিশের

ওয়েবডেস্ক: মধ্যপ্রদেশের (Madhyapradesh) গুনায় (Guna) উত্তেজনা। স্থানীয় বিজেপি কাউন্সিলরের বিরুদ্ধে মামলা রুজু পুলিশের। তার বিরুদ্ধে পুলিশের সঙ্গে অভব্যতা ও সেইসঙ্গে উসকানিমূলক স্লোগান দেওয়ার অভিযোগ।

জানা গেছে, এক দল সমথর্ক সহ মসজিদের (BJP councillor Om Prakash Kushwaha) সামনে গিয়ে উত্তেজক স্লোগান দিচ্ছিলেন ওই বিজেপি নেতা। ওমপ্রকাশ ওরফে গব্বর কুশওয়া নামে ওই কাউন্সিলর ও তাঁর সমর্থকেরা স্থানীয় মসজিদে পাথর ছুড়তে থাকেন। খবর পেয়ে ঘটনাস্থলে পুলিশ যায়। বারবার নিষেধ করা সত্ত্বেও শোনেননি ওই বিজেপি কার্যকর্তা। এর পরে কোতোয়লি থানার সাব ইন্সপেক্টর মহেশ লাকড়া বিজেপি নেতার বিরুদ্ধে মামলা রুজু করেন। এলাকায় উত্তেজনা রয়েছে।

আরও পড়ুন: ভারতীয় ছাত্রের ভিসা বাতিল, প্রত্যর্পণে স্থগিতাদেশ মার্কিন আদালতের

১২ এপ্রিল বিকেল ৪ দিকে খবর যায় মসজিদের কাছে এই রকম একটি মিছিল হচ্ছে। পুলিশ তৎক্ষণাৎ ঘটনাস্থলে পৌঁছেই মিছিলটিকে দেখতে পান। মিছিলের নেতৃত্বে ছিলেন ওমপ্রকাশ ওরফে গব্বর কুশওয়া। তার সহযোগী মনু ওঝা, বিশাল আনোটিয়া এবং সঞ্জয় ওরফে বাগ্গা রঘুবংশীও ছিলেন। মিছিলের অনুমতি এবং ডিজে ব্যবহারের বিষয়ে জিজ্ঞাসা করা হলে, ওমপ্রকাশ ও তার দলবল পুলিশের কর্তৃত্ব নিয়ে প্রশ্ন তোলেন।

মিছিল থামানোর চেষ্টা সত্ত্বেও, তারা পুলিশের কথার থোড়াই কেয়ার করে উচ্চস্বরে ডিজে বাজাতে থাকে। একটি নির্দিষ্ট সম্প্রদায়কে লক্ষ্য কর উসকানিমূলক স্লোগান দেওয়ার অভিযোগ। পুলিশ দাবি করেছে যে বিজেপি কাউন্সিলর ওম প্রকাশ কুশওয়াহা এবং তার সহযোগীরা কর্ণলগঞ্জ মসজিদের (Karnalganj Mosque) কাছে উস্কানিমূলক স্লোগান তুলেছিলেন।

পুলিশের নির্দেশ উপেক্ষা কর পাথর ছুঁড়তে থাকে তারা। জনতা ছত্রভঙ্গ করতে অতিরিক্তি পুলিশ বাহিনী ডাকা হয়, পরে পরিস্থিতি নিয়ন্ত্রণে আসে।

এদিকে ওমপ্রকাশ ওরফে গব্বর কুশওয়ার দাবি, তারা গতবছরের মতো একই পথ ধরে মিছিল করে যাচ্ছিলেন, কিন্তু তাদের বাধা দেওয়া হয়।

সূত্রের খবর, মসজিদের কাছাকাছি পৌঁছানোর সাথে সাথে স্থানীয়রা ডিজে-থামাতে বলে, যার ফলে বাকবিতণ্ডা, পাথর ছোঁড়া থেকে শুরু করে পকেট থেকে অনেকে আগ্নেয়াস্ত্রও বের করে। বহু মানুষ আহত হয়েছে, এমনকি যানবাহনে ভাঙচুর চালানো হয়।

গুনার পুলিশ সুপার সঞ্জীব সিনহা বলেন, এখনও পর্যন্ত মোট আটটি এফআইআর দায়ের করা হয়েছে এবং ১৭ জনকে গ্রেফতার করা হয়েছে।